התחרות השווייצרית הגדולה של פיד"ה 2021

התחרות השווייצרית הגדולה של פיד"ה 2021 (באנגלית: FIDE Grand Swiss Tournament 2021) היא המהדורה השנייה של התחרות השווייצרית הגדולה של פיד"ה שהתקיימה בין ה־25 באוקטובר ל־8 בנובמבר 2021 בריגה, לטביה. התחרות היוותה תחרות העפלה לתחרות המועמדים 2022 ושני מועמדים הגיעו ממנה המנצח עלי רזא פירוזג'א והשני פביאנו קרואנה.

פורמט
התחרות שוחקה בשיטה השווייצרית ב־11 סיבובים. כאשר בכל משחק יש לכל מועמד 100 דקות, 50 דקות נוספות לאחר המהלך ה־40, 15 דקות נוספות לאחר המהלך ה־60. ותוספת של 30 שניות לכל מהלך החל מהמהלך הראשון.

במקרה של שוויון בין מספר שחמטאים הדירוג נקבע לפי שברי השוויון הבאים (בסדדר יורד):
 בוכהולץ 1-: ממוצע התוצאות של היריבים, לא כולל היריב עם התוצאה הנמוכה ביותר.
 בוכהולץ: ממוצע התוצאות כל היריבים.
 סונבורן-ברגר: סכום התוצאות של היריבים אותם ניצח + חצי מסכום התוצאות של היריבים איתם סיים בתיקו
 תוצאות המשחקים בין השחקנים בשוויון
 הגרלה

משתתפים
בתחרות תוכנן שישתתפן 114 שחמטאים. לפי הפירוט הבא:
 100 שחמטאים העפילו על בסיס דירוג במהלך שנה מיולי 2020 ועד יוני 2021
 אלופת העולם לנשים - ג'ו ונג'ון
 4 מועמדים יבשתיים. אחד מכל יבשת (אירופה, אסיה, אמריקה ואפריקה)
 4 מתמודדים לפי החלטת נשיא פיד"ה
 5 מתמודדים לפי החלטת המארגנים

באוגוסט 2021 פורסמה רשימה 100 השחמטאים על בסיס דירוג כולל 20 מחליפים. מספר שחמטאים החליטו שלא להשתתף, כולל 12 מ־20 המדורגים הראשונים. בספטמבר 2021 פורסמה רשימת 114 המשתתפים.

באוקטובר התפשטה מגפת הקורונה בלטביה מה שהוביל לסגר כללי במדינה. התחרות לא בוטלה או הוזזה ולכן כשבוע לפני התחרות ביטלו מספר שחמטאים את השתתפותם. כולל 5 מ־10 השחמטאים מובילים: אלכסנדר גרישצ'וק, ריכרד רפורט, שחריאר ממדיארוב, היקארו נקמורה ווידיט גוג'ראתי. בעקבות זאת התחרות התקיימה רק עם 108 שחמטאים.

פרסים
בתחרות יחולקו פרסים בס"ך 425 אלף דולר לפי הפירוט הבא

תוצאות
בתחרות זכה עלי רזא פירוזג'א לאחר שצבר 8 נקודות מתוך 11. פביאנו קרואנה וגריגורי אופרין (Григо́рий Опа́рин) סיימו עם 7.5 נקודות. קרואנה דורג שני בעקבות שובר שוויון הראשון (בוכהולץ 1-) בו קיבל 67 לעומת 63.5 של אופרין. 13 שחמטאים סיימו עם 7 נקודות.

בעקבות התוצאה פירוזג'א וקרואנה עלו לתחרות המועמדים 2022.

קישורים חיצוניים
 
 תוצאות התחרות באתר theweekinchess

הערות שוליים

תחרויות שחמט ב-2021
אליפויות עולם בשחמט